ผ่าไส้ติ่งมาเเล้วไม่ได้กินยาคุม4วัน เลยทิ้งแผงเดิมไป และรักษาตัวอยู่บ้านได้1 เดือน ตอนนี้ปกติดีแล้ว แฟนมาหา มีเพศสัมพันธ์กัน1ครั้ง หลั่งนอก และรีบไปซื้อยาคุมฉุกเฉินกิน ภายใน12ชั่วโมง(ยาคุมแบบ1 เม็ด) วันนี้มีเพศสัมพันธ์กันอีกครั้ง ต้องซื้อกินซ้ำไหมคะ
สวัสดีค่ะ หากได้หยุดทานยาคุมกำเนิดไปแล้ว ฤทธิ์ในการป้องกันการตั้งครรภ์ก็จะหมดลงไป ดังนั้น หากมีเพศสัมพันธ์ ก็จะมีโอกาสตั้งครรภ์ได้ โดยหากใช้วิธีการหลั่งนอก ก็จะมีโอกาสตั้งครรภ์ได้พอสมควร อย่างไรก็ตาม หากได้ทานยาคุมฉุกเฉินไป ภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะหลังจากที่ทานยาไปแล้ว หากเลย 12 ชั่วโมงไป แล้วได้มีเพศสัมพันธ์อีก ก็จำเป็นต้องทานยาซ้ำไปอีก เพราะฤทธิ์ของยาคุมฉุกเฉินจะอยู่ได้ไม่นานเกิน 12 ชั่วโมงค่ะหลังจากนี้ หากจะมีเพศสัมพันธ์อีก ก็ควรใช้ถุงยางอนามัยป้องกัน และควรเริ่มทานยาคุมกำเนิดชนิด 21 หรือ 28 เม็ดไปเลยค่ะ และเมื่อทานยาครบ 7 วันแล้ว ก็สามารถมีเพศสัมพันธ์ได้โดยที่อาจไม่ต้องใช้ถุงยางอนามัยแล้วค่ะ